stanford-oval/wikipedia huggingface dataset:
ไกลออกซิโซม
แหล่งข้อมูลอื่น

Sengbusch, Peter V. (2003) Botany online: Peroxysomes and Glyoxysomes
UniProt Knowledgebase keyword: Glyoxysome
Glyoxysomes ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
| ด ค กโครงสร้างของเซลล์ / ออร์แกเนลล์ |
| --- | --- |
ระบบเอนโดเมมเบรน:  เยื่อหุ้มเซลล์  นิวเคลียส  ร่างแหเอนโดพลาซึม  กอลไจแอปพาราตัส  พาเรนทีโซม  ออโทฟาโกโซม  เวสิเคิล เอกโซโซม  ไลโซโซม  เอนโดโซม  ฟาโกโซม  แวคิวโอล  อะโครโซม  ไซโทพลาสมิกแกรนูล เมลาโนโซม  ไมโครบอดี  ไกลออกซิโซม  เพอรอกซิโซม  ไวเบล–ปาลาเดบอดี 
ไซโทสเกเลตัน:  ไมโครฟิลาเมนต์  อินเทอร์มีเดียทฟิลาเมนท์  ไมโครทูบูล  ไซโทสเกเลตันในโพรแคริโอต  Microtubule organizing center เซนโทรโซม  เซนทริโอล  เบซัลบอดี  สปินเดิลโพลบอดี  ไมโอไฟบริล  อุนดุลิโพเดียม ซิเลีย  แฟลเจลลัม  แอกโซนีม  เรเดียลสโปค  ซูโดโพเดียม  ลาเมลลิโพเดียม  ฟิโลโพเดียม 
สิ่งมีชีวิตร่วมอาศัยภายใน:  ไมโทคอนเดรีย  พลาสติด คลอโรพลาสต์  โครโมพลาสต์  เจอรอนโทพลาสต์  ลิวโคพลาสต์  อะไมโลพลาสต์  เอไลโอพลาสต์  โปรตีโนพลาสต์  แทนโนโซม 
โครงสร้างภายในอื่น ๆ:  นิวคลีโอลัส  อาร์เอ็นเอ ไรโบโซม  สไปลซิโอโซม  Vault  ไซโทพลาซึม ไซโทซอล  อินคลูชัน  โปรทีเอโซม 
โครงสร้างภายนอก:  อาร์คีลลัม  ผนังเซลล์  สารเคลือบเซลล์
แก๊สธรรมชาติอัด

ระวังสับสนกับ ยานพาหนะแก๊สธรรมชาติ (NGV)

แก๊สธรรมชาติอัด (อังกฤษ: Compressed Natural Gas, CNG) เป็นเชื้อเพลิงจากซากดึกดำบรรพ์อีกชนิดหนึ่งเช่นเดียวกับ น้ำมันเบนซิน น้ำมันดีเซล และ แก๊สปิโตรเลียมเหลวสำหรับใช้เป็นพลังงานสะอาดทดแทนการใช้น้ำมันเชื้อเพลิงปกติ มีใช้กับพาหนะได้ เช่น รถยนต์ รถบรรทุก รถตู้ รถประจำทาง เป็นต้น ราคาถูกกว่าน้ำมัน และ ช่วงที่น้ำมันมีราคาสูงมาก จึงมีผู้นิยมใช้เพิ่มขึ้นอย่างสูง
การผลิต

ใช้แก๊สธรรมชาติ (ส่วนใหญ่เป็นมีเทน) มาอัดจนมี ความดันสูง ประมาณ 3,000 ปอนด์/ตารางนิ้ว (เป็นแรงดันที่ค่อนข้างสูงมากเท่ากับ 200 เท่าของ ความดันบรรยากาศ) แล้วนำไปเก็บไว้ในถัง ที่มีความแข็งแรง ทนทานสูงเป็นพิเศษ
ระบบที่ติดตั้ง

เครื่องยนต์เบนซินแบ่งการทำงานเป็น 2 ระบบ คือระบบหัวฉีด และระบบดูดแก๊ส ระบบดูดแก๊สเหมาะกับรถยนต์รุ่นเก่าที่ใชัระบบจ่ายน้ำมันแบบคาบูเรเตอร์ ระบบนี้บำรุงรักษาง่าย คุ้มทุนเร็ว ส่วนระบบฉีดแก๊สเหมาะกับรถยนต์รุ่นใหม่ที่ใช้ระบบการจ่ายน้ำมันด้วยหัวฉีด ซึ่งเป็นระบบทันสมัยกว่า ให้อัตราการเร่งเครื่องยนต์ใกล้เคียงกับการใช้น้ำมันเบนซินมากกว่าระบบดูดแก๊ส อัตราการประหยัดเชื้อเพลิงต่อวันคุ้มกว่าระบบดูดแก๊ส สำหรับการติดตั้ง เอ็นจีวี ในเครื่องยนต์เบนซินสามารถเลือกใช้ เอ็นจีวี หรือเบนซินก็ได้ เพียงกดปุ่ม หรือเปลี่ยนเองตามโปรแกรมที่ตั้งไว้
ในเครื่องยนต์ดีเซลขนาดใหญ่ เช่น เครื่องยนต์รถสิบล้อ หรือ เครื่องยนต์ในเรือ หากต้องการจะติดตั้งแก๊สธรรมชาติอัด สามารถทำได้เช่นกัน โดยสามารถทำได้ 2 แบบ
ใช้วิธีผสมระหว่าง แก๊สธรรมชาติอัด กับ ดีเซล อัตราส่วนผสม ขึ้นอยู่กับความสามารถของเครื่องยนต์แต่ละตัว
ใช้วิธีดัดแปลงเครื่องมาใช้แก๊สธรรมชาติอัด 100% หรือช่างเรียกว่า การแปลงเพศเครื่อง ติดตั้งการจุดระเบิดด้วยหัวเทียน  แต่ไม่สามารถกลับไปใช้น้ำมันดีเซลได้
ถังแก๊ส

ปัจจุบันมีการผลิตถังแก๊สอยู่ 4 ประเภท ได้แก่
ถังที่ทำด้วยเหล็ก หรือ อะลูมิเนียม
ถังที่ทำด้วยเหล็ก หรือ อะลูมิเนียม และหุ้มด้วยวัสดุใยแก้ว หรือ เส้นใยคาร์บอน
ถังที่ทำด้วยแผ่นอะลูมิเนียมที่บางกว่าชนิดที่ 2 และหุ้มด้วยวัสดุใยแก้วหรือเส้นใยคาร์บอนตลอดตัวถัง
ถังที่ทำด้วยแผ่นพลาสติกและหุ้มด้วยวัสดุใยแก้วและเส้นใยคาร์บอนผสมกันวัสดุใยแก้ว (Fiberglass)
ส่วนการระเบิดนั้น หากระบบแก๊สยังอยู่ในสภาพดี ทำงานได้เป็นปกติ จะไม่เกิดขึ้นอย่างแน่นอน เนื่องจากเมื่อแก๊สรั่วจะพุ่งออกมาแล้วฟุ้งกระจายขึ้นไปในอากาศอย่างรวดเร็วทำให้ไม่ลุกไหม้ ระเบิด และเรื่องของการทนความดัน ถังทุกใบทนความดันได้ถึง 2.5 เท่าของความดันปกติ ต่อให้มีไฟมาเผาถังแก๊สก็จะไม่มีอันตราย เพราะวาล์วหัวถังก็ระบายแก๊สออกมาจากถัง โดยอัตโนมัติ
การใช้แก๊สธรรมชาติทั่วโลก

จากการสำรวจในปี พ.ศ. 2553 พบว่า ประเทศปากีสถานมีการใช้สูงสุด ตามมาด้วย อิหร่าน อาร์เจนติน่า บราซิล และอินเดีย มียานพาหนะที่ใช้แก๊สธรรมชาติอัดมากเป็นอันดับต้น ๆ ของโลก ปากีสถานยังมีสถานนีบริการฯมากที่สุดในโลกกว่า 3,600 แห่ง กลุ่มผู้ใช้หลักเป็นรถส่วนบุคคลซึ่งได้เปลี่ยนมาใช้แก๊สธรรมชาติอัดมากขึ้นเพราะราคาถูกกว่าเมื่อเปรียบเทียบกับน้ำมันเบนซิน เฉพาะรถหรูหราและรถของหน่วยงานของรัฐเท่านั้นที่ยังใช้น้ำมันเบนซิน
| 10 อันดับประเทศที่ใช้รถเชื้อเพลิงแก๊สธรรมชาติอัดในปี พ> ศ. 2553  (ล้านคัน)  |
| --- | --- |
 ปากีสถาน: 2.74
 อิหร่าน: 2.60
 อาร์เจนตินา: 1.90
 บราซิล: 1.66
 อินเดีย: 1.08
 อิตาลี: 0.73
 สาธารณรัฐประชาชนจีน: 0.45
 โคลอมเบีย: 0.34
 ไทย: 0.21
 ยูเครน: 0.20
รวม: 12.67
ที่มา:
การใช้ในประเทศไทย

ในประเทศไทย มีการให้บริการโดยบริษัท ปตท. บางจากปิโตรเลียม ทีพีไอ โพลีน และซัสโก้
ดูเพิ่ม

แก๊สธรรมชาติ (Natural gas)
แก๊สธรรมชาติเหลว (LNG)
แก๊สปิโตรเลียมเหลว (LPG)
ยานพาหนะแก๊สธรรมชาติ (NGV)
แก๊สไบโอมีเทนอัด (CBG)
แหล่งข้อมูลอื่น

ก๊าซธรรมชาติ"เอ็นจีวี" (NGV) เก็บถาวร 2010-07-19 ที่ เวย์แบ็กแมชชีน
รถโดยสารประจำทางขององค์การขนส่งมวลชนกรุงเทพที่ใช้แก๊สธรรมชาติอัด
โกลด์ไลตัน

โกลด์ไลตัน (ญี่ปุ่น: 黄金戦士ゴールドライタン; โรมาจิ: Ougonsenshi Gōruraitan) (อังกฤษ: Golden Warrior Gold Lightan) เป็นการ์ตูนญี่ปุ่นแนวหุ่นยนต์ ที่ถูกสร้างขึ้นในปี พ.ศ. 2524 โดยบริษัท ทัตสึโนโกะโปร มีความยาว 52 ตอนจบ เรื่องราวของหุ่นยนต์ที่ต่อสู้เพื่อปกป้องโลก ซึ่งในสภาวะปกติจะอยู่ในรูปของไฟแช็ก โดยมีเด็กคนนึงในเรื่องเป็นเจ้าของ เมื่อถึงเวลาต่อสู้จะแปลงร่างเป็นหุ่นยนต์ และขยายร่างเพื่อสู้กับศัตรู หุ่นยนต์ในเรื่องจะมีทั้งหมด 6 ตัว แต่ละตัวจะทำหน้าที่แตกต่างกัน เช่น ต่อสู้ หรือ ซ่อมบำรุง ในอดีตเคยออกอากาศทาง ช่อง 9 อ.ส.ม.ท. โดยใช้ชื่อภาษาไทยว่า โกลด์ไลตั้น หุ่นทองคำ
ชื่อของโกลด์ไลตัน มาจากการผสมคำของคำศัพท์ภาษาอังกฤษ 2 คำจาก โกลด์ (gold) ที่แปลว่าสีทอง และ ไลเตอร์ (lighter) ที่แปลว่าไฟแช็ค
นอกจากนี้ โกลด์ไลตัน ยังได้รับเลือกเป็นตัวละครของเกมต่อสู้ ทัทสึโนโกะ vs แคปคอม ด้วยเช่นกัน
ตัวละคร > วังพาคุเรนเจอร์

| --- | --- |
 ไทไค ฮิโรชิ (ฮีโร่ ; 大海ヒロシ)  ทาคาคุระ เอมี่ (เอมี่ ; 高倉エミー)  นันโจ โอซามุ (แซม ; 南条オサム)  โงคุราคุ โทโมคาซึ (ทอมโบ ;トンボ):  โคคาราชิ มอนคิจิ (มังกี้ ; 木枯紋吉)  มิสุมิ ฟูโทชิ (บิ๊ก ; 水木太)  โอบีน่า (オヒナ)  อาจารย์ โอบุราดะ ฮัปเปย์ (油田八平先生)
ตัวละคร > โกลด์ไลตัน ทีม

| --- | --- |
 โกลด์ไลตัน  สโคปไลตัน  I.C.ไลตัน  ไทม์ไลตัน  เดนจิไลตัน  เมคานิคไลตัน:  คอมพิวไลตัน  คอยน์ไลตัน  ปริ๊นท์ไลตัน  ไลท์ไลตัน  คัตเตอร์ไลตัน
ตัวละคร > ผู้รุกรานจากต่างมิติ

| --- | --- |
 ราชันย์ อิบัลด้า  วอล์กเกอร์  โชกเกอร์:  มังนัคเกอร์  มิสเตอร์เมกะX
แหล่งข้อมูลอื่น

โกลด์ไลท์ตั้น จาก herojapan
ไกลโคโปรตีน

การเชื่อมต่อของน้ำตาลกับโปรตีนแบบ N (N-glycosylation of N-glycans) ที่ตำแหน่งของ Asn (Asn-x-Ser/Thr motifs) ในไกลโคโปรตีน
ไกลโคโปรตีน (อังกฤษ: Glycoprotein) เป็นองค์ประกอบหลักของโปรตีนที่หลั่งออกนอกเซลล์ และโปรตีนที่เป็นองค์ประกอบของเยื่อหุ้มเซลล์ โดยเป็นโปรตีนที่เชื่อมต่อกับโอลิโกแซคคาไรด์ มีหน้าที่ที่หลากหลายในสิ่งมีชีวิต พบในโมเลกุลที่เป็นโครงสร้าง เช่น คอลลาเจน ไฟบริน โมเลกุลสำหรับขนส่งวิตามิน ไขมัน แร่ธาตุต่างๆ ตัวรับสัญญาณจากฮอร์โมน ส่วนที่จดจำระหว่างเซลล์ข้างเคียงหรือระหว่างไวรัสกับเซลล์เจ้าบ้าน โมเลกุลที่เกี่ยวข้องกับระบบภูมิคุ้มกัน เช่น อิมมูโนโกลบูลิน (Immunoglobulin) เอนไซม์บางชนิดเช่น โปรตีเอส (Protease) ไฮโดรเลส (Hydrolase) สารคัดหลั่งต่างๆ เช่น มูซิน (Mucin) เลกทิน (Lectin) หรือซีเลกทิน (Selectin) ซึ่งมีบทบาทในการจดจำเซลล์เป้าหมายของเชื้อก่อโรค
หน้าที่

| --- | --- |
+ ตัวอย่างหน้าที่ของไกลโคโปรตีน :: 
หน้าที่: ไกลโคโปรตีน
โมเลกุลโครงสร้าง: คอลลาเจน
สารหล่อลื่นและป้องกัน: มูซิน
โมเลกุลขนส่ง: ทรานเฟอริน, เซรูโลพลาสมิน
ภูมิคุ้มกัน: แอนติบอดี, histocompatibility antigens
ฮอร์โมน: Human chorionic gonadotropin (HCG), thyroid-stimulating hormone (TSH)
เอนไซม์: หลายชนิด เช่น อัลคาไลน์ฟอสฟาเตต
ตำแหน่งจดจำระหว่างเซลล์: มีหลายชนิด เช่น ระหว่าง อสุจิ–โอโอไซต์), ไวรัส–เซลล์, แบคทีเรีย–เซลล์, และฮอร์โมน–เซลล์
โปรตีนต่อต้านการเยือกแข็ง: Certain plasma protein ใน coldwater fish
ปฏิสัมพันธ์กับคาร์โบไฮเดรตเฉพาะ: เลกติน ซีเลกติน แอนติบอดี
ตัวรับ: มีหลายชนิดที่เกี่ยวข้องกับการออกฤทธิ์ของฮอร์โมนและยา
ส่งผลต่อการม้วนตัวของโปรตีน: คาลเนกซิน, คัลเรติคูลิน
ควบคุมพัฒนาการ: Notch และโปรตีนที่คล้ายกันซึ่งมีบทบาทสำคัญต่อพัฒนาการ
Hemostasis และการแข็งตัวของเลือด: ไกลโคโปรตีนที่ผิวของเกล็ดเลือด
แก๊งม่วนป่วนเยาวราช

| แก๊งม่วนป่วนเยาวราช |
| --- | --- |

จีน: 唐人街探案
 
กำกับ: เฉิน ซือเฉิง
นักแสดงนำ:   หวัง เป่าเฉียง  หลิว เฮ่าหรัน  ถง ลี่ย่า  เฉิน เฮ่อ 
ดนตรีประกอบ: นาธาน หวัง
บริษัทผู้สร้าง:   เหออีพิกเจอส์  เอ็มเอ็ม2 เอ็นเทอร์เทนเมนต์  ควิดัมส์สตูดิโอส์  ว่านต๋ามีเดียส์  อู่โจวฟิล์มดิสตริบิวชัน  
ผู้จัดจำหน่าย: ไชนาไลออนฟิล์มดิสตริบิวชัน โกลเดนวิลเลจพิกเจอส์ เอ็มเอ็ม2 เอ็นเทอร์เทนเมนต์ จีอีเอ็ม เอ็นเทอร์เทนเมตร์ อู่โจวฟิล์มดิสตริบิวชัน
วันฉาย:   31 ธันวาคม ค.ศ. 2015 (2015-12-31) 
ความยาว: 136 นาที
ประเทศ:  จีน  ไทย
ภาษา: จีนกลาง
ทุนสร้าง: 15 ล้านเหรียญสหรัฐ
ทำเงิน: 120.6 ล้านเหรียญสหรัฐ
แก๊งม่วนป่วนเยาวราช (อังกฤษ: Detective Chinatown; จีน: 唐人街探案; พินอิน: Tángrénjiētàn'àn) เป็นภาพยนตร์แนวตลกคู่หูสัญชาติจีนซึ่งออกฉายครั้งแรกใน พ.ศ. 2558 กำกับโดยเฉิน ซือเฉิง และแสดงนำโดยหวัง เป่าเฉียงและหลิว เฮ่าหรัน ออกฉายครั้งแรกในประเทศจีนเมื่อวันที่ 31 ธันวาคม พ.ศ. 2558 ภาคสองออกฉายในเดือนกุมภาพันธ์ พ.ศ. 2561 และภาคสามออกฉายในเดือนกุมภาพันธ์ พ.ศ. 2564
นักแสดง

นักแสดงในเรื่องนี้ประกอบด้วย
หวัง เป่าเฉียง รับบท ถัง เหริน (จีน: 唐仁)
หลิว เฮ่าหรัน รับบท ฉิน เฟิง (จีน: 秦风)
ถง ลี่ย่า รับบท อาเซียง (จีน: 阿香)
เฉิน เฮ่อ รับบท หวง หลันเติง (จีน: 黄兰登)
เซียว ยัง รับบท คุน ไท่ (จีน: 坤泰)
เสียวเสิ่นหยาง รับบท เฮียเป่ย์ (จีน: 北哥)
พัน เยฺว่หมิง รับบท หลี่ (จีน: 李)
มาร์ก หม่า รับบท โทนี (จีน: 托尼)
จาง จื่อเฟิง รับบท สโนว์ (จีน: 斯诺)
เอกพันธ์ บรรลือฤทธิ์ รับบท ราเมศ แสงธรรม
ชาลี อิ่มมาก รับบท ตำรวจ ชาลี อิ่มมาก
เพลงประกอบภาพยนตร์

| ลำดับ | ชื่อเพลง | เนื้อเพลง | ทำนอง | ขับร้อง | ยาว |
| --- | --- | --- | --- | --- | --- |
| 1. | "ถังเหรินเจีย" (จีน: 唐人街; เพลงเปิด) | จ้าว อิงจวิ้น | จ้าว อิงจวิ้น | หลี ยฺหวี่ชุน |   |
| 2. | "ซ่าหว่าตี้ข่า" (จีน: 萨瓦迪卡; เพลงปิด) | จ้าว จื่อหลง | ทิง หยัง | หนันเจิงเป่ย์จั้น |   |
| 3. | "หวังซื่อจื่อเหนิงหุยเว่ย์" (จีน: 往事只能回味; เพลงแทรก) | หลิน หวงคุน | หลิว เจียชัง | เมิ่ง ซือเฉิงและหวัง เป่าเฉียง |   |
การตอบรับ

ภาพยนตร์เรื่องนี้ทำรายได้ 4.43 ล้านเหรียญสหรัฐในบ็อกซ์ออฟฟิศของจีน และทำรายได้เป็นอันดับที่เก้าใน พ.ศ. 2558 ในประเทศจีน โดยทำรายได้รวม 126 ล้านเหรียฐสหรัฐ
ภาคต่อ

แก๊งม่วนป่วนนิวยอร์ก ภาคต่อของภาพยนตร์เรื่องนี้ซึ่งเขียนและกำกับโดยเฉิน ซือเฉิงเช่นเดียวกันโดยมีฉากในไชนาทาวน์ย่านแมนแฮตตันในนครนิวยอร์กออกฉายในวันที่ 16 กุมภาพันธ์ พ.ศ. 2561 ในช่วงวันหยุดเทศกาลตรุษจีน โดยหวัง เป่าเฉียงและหลิว เฮ่าหรันยังคงแสดงนำร่วมกับนักแสดงสมทบรายอื่นได้แก่เซียว ยัง, ไมเคิล พิตต์, นาตาชา หลิว บอร์ดิซโซ, ยฺเหวียน หฺวา และซาโตชิ สึมาบูกิ
แก๊งม่วนป่วนโตเกียว ภาคสามของภาพยนตร์ซีรีส์นี้ออกฉายเมื่อวันที่ 12 กุมภาพันธ์ พ.ศ. 2564
รางวัลที่เสนอชื่อและได้รับ

| รางวัล | สาขา | ผู้ได้รับเสนอชื่อ | ผล |
| --- | --- | --- | --- |
| เทศกาลภาพยนตร์นักศึกษาปักกิ่ง ครั้งที่ 23 | บทภาพยนตร์ยอดเยี่ยม | เฉิน ซือเฉิง | ชนะ |
| เซี่ยงไฮ้ฟิล์มคริติกส์อะวอดส์ ครั้งที่ 24 | ผู้กำกับภาพยนตร์หน้าใหม่แห่งปี | เฉิน ซือเฉิง | เสนอชื่อเข้าชิง |
| เซี่ยงไฮ้ฟิล์มคริติกส์อะวอดส์ ครั้งที่ 24 | นักแสดงชายหน้าใหม่แห่งปี | หลิว เฮ่าหรัน | เสนอชื่อเข้าชิง |
| เซี่ยงไฮ้ฟิล์มคริติกส์อะวอดส์ ครั้งที่ 24 | ภาพยนตร์ใหม่แห่งปี | แก๊งม่วนป่วนเยาวราช | เสนอชื่อเข้าชิง |
| เทศกาลภาพยนตร์นานาชาติเซี่ยงไฮ้ ครั้งที่ 19 | เอเชียนนิวคัมเมอร์อะวอร์ด (ภาพยนตร์ยอดเยี่ยม) | แก๊งม่วนป่วนเยาวราช | เสนอชื่อเข้าชิง |
| เทศกาลภาพยนตร์นานาชาติเซี่ยงไฮ้ ครั้งที่ 19 | เอเชียนนิวคัมเมอร์อะวอร์ด (นักแสดงชายยอดเยี่ยม) | หลิว เฮ่าหรัน | เสนอชื่อเข้าชิง |
| เทศกาลภาพยนตร์นานาชาติเซี่ยงไฮ้ ครั้งที่ 19 | เอเชียนนิวคัมเมอร์อะวอร์ด (บทภาพยนตร์ยอดเยี่ยม) | เฉิน ซือเฉิง | เสนอชื่อเข้าชิง |
| ไชนาฟิล์มอินเด็กซ์เฟสติวัล ครั้งที่ 7 | นักแสดงชายหน้าใหม่ยอดเยี่ยม | หลิว เฮ่าหรัน | ชนะ |
| ไชนาฟิล์มอินเด็กซ์เฟสติวัล ครั้งที่ 7 | ผู้กำกับหน้าใหม่ยอดเยี่ยม | เฉิน ซือเฉิง | ชนะ |
| หฺวาติ่งอะวอดส์ครั้งที่ 20 | ผลสำรวจความนิยมในประเทศจีน "ผู้ผลิตภาพยนตร์ยอดเยี่ยม" | แก๊งม่วนป่วนเยาวราช | เสนอชื่อเข้าชิง |
| หฺวาติ่งอะวอดส์ครั้งที่ 20 | ผลสำรวจความนิยมในประเทศจีน "นักแสดงหน้าใหม่ยอดเยี่ยมในประเทศจีน" | หลิว เฮ่าหรัน | ชนะ |
| หฺวาติ่งอะวอดส์ครั้งที่ 20 | ผลสำรวจความนิยมในประเทศจีน "นักแสดงชายยอดเยี่ยมในประเทศจีน" | หวัง เป่าเฉียง | เสนอชื่อเข้าชิง |
| หฺวาติ่งอะวอดส์ครั้งที่ 20 | ภาพยนตร์ยอดนิยม 50 อันดับแรก | แก๊งม่วนป่วนเยาวราช | อันดับที่ 7 |
| เทศกาลภาพยนตร์นานาชาติเวนิส ครั้งที่ 73 | Special recommendation and exhibition unit of "Venice Day" | แก๊งม่วนป่วนเยาวราช | ชนะ |
| รางวัลม้าทองคำ ครั้งที่ 53 | กำกับภาพยอดเยี่ยม | ตู้ เจี๋ย | เสนอชื่อเข้าชิง |
| รางวัลม้าทองคำ ครั้งที่ 53 | กำกับท่าทางยอดเยี่ยม | อู่ กัง | ชนะ |
| รางวัลม้าทองคำ ครั้งที่ 53 | กำกับศิลป์ยอดเยี่ยม | หลี เหมี่ยว | เสนอชื่อเข้าชิง |
| รางวัลม้าทองคำ ครั้งที่ 53 | ออกแบบเสื้อผ้าและเครื่องสำอางยอดเยี่ยม | จาง ซื่อเจี๋ย | ชนะ |
| รางวัลม้าทองคำ ครั้งที่ 53 | เพลงประกอบภาพยนตร์ยอดเยี่ยม | "ซ่าหว่าตี้ข่า" | เสนอชื่อเข้าชิง |
| ไชนีสฟิล์มมีเดียอะวอดส์ ครั้งที่ 16 | ภาพยนตร์ที่มีผู้ชมสูงสุด | แก๊งม่วนป่วนเยาวราช | ชนะ |
| ไชนีสฟิล์มมีเดียอะวอดส์ ครั้งที่ 16 | นักแสดงชายที่มีผู้ชมสูงสุด | หลิว เฮ่าหรัน | เสนอชื่อเข้าชิง |
| ไชนีสฟิล์มมีเดียอะวอดส์ ครั้งที่ 16 | การแสดงที่มีผู้ชมสูงสุด | หลิว เฮ่าหรัน | เสนอชื่อเข้าชิง |
แหล่งข้อมูลอื่น

Detective Chinatown ที่อินเทอร์เน็ตมูวีเดตาเบส
Detective Chinatown ที่รอตเทนโทเมโทส์
โกลว์ พลังงาน

| --- | --- |

ประเภท: พลังงานและสาธารณูปโภค
อุตสาหกรรม: ทรัพยากร
รูปแบบ: บริษัทมหาชน SET:GLOW
ก่อตั้ง: พ.ศ. 2536
สำนักงานใหญ่: อาคารเอ็มไพร์ทาวเวอร์ ชั้น 38, 1 พาร์ควิง ถนนสาทรใต้ แขวงยานนาวา เขตสาทร กทม.
บุคลากรหลัก: นาย ไพรินทร์ ชูโชติถาวร (ประธานกรรมการ)  นาย วีระศักดิ์ โฆสิตไพศาล (รองประธานกรรมการ)   นาย ปจงวิช พงษ์ศิวาภัย (ประธานเจ้าหน้าที่ปฏิบัติการ)
เว็บไซต์: http://www.glow.co.th
บริษัท โกลว์ พลังงาน จำกัด (มหาชน)  (อังกฤษ: Glow Energy Public Company Limited, ชื่อย่อ: GLOW)  บริษัทและบริษัทย่อยเป็นผู้ผลิตและจำหน่ายไฟฟ้าและเป็นผู้ให้บริการด้านสาธารณูปโภคทางอุตสาหกรรมในภาคเอกชนรายใหญ่ที่สุดแห่งหนึ่งในประเทศไทย ธุรกิจหลักของกลุ่มบริษัทคือผลิตและจำหน่ายไฟฟ้าให้แก่การไฟฟ้าฝ่ายผลิตแห่งประเทศไทย
การประกอบธุรกิจ

กลุ่มบริษัทโกลว์ดำเนินธุรกิจด้านพลังงาน โดยมีธุรกิจหลัก คือ ผลิตและจำหน่ายกระแสไฟฟ้า ไอน้ำ น้ำเพื่อการอุตสาหกรรม และน้ำเย็น ภายใต้ธุรกิจผู้ผลิตไฟฟ้าเอกชนรายใหญ่ (IPP-Independent Power Producer) และธุรกิจผู้ผลิตไฟฟ้าพลังความร้อนร่วมและไอน้ำ มีกำลังการผลิตไฟฟ้ารวมทั้งสิ้น 3,084 เมกะวัตต์, ไอน้ำ 1,116 ตันต่อชั่วโมง, น้ำเพื่อการอุตสาหกรรม 5,292 ลูกบาศก์เมตรต่อชั่วโมง และน้ำเย็น 3,400 ตันความเย็น
ธุรกิจผู้ผลิตไฟฟ้าเอกชนรายใหญ่ จำหน่ายกระแสไฟฟ้าให้กับการไฟฟ้าฝ่ายผลิตแห่งประเทศไทย (กฟผ.) ภายใต้ระเบียบการรับซื้อไฟฟ้าจากผู้ผลิตไฟฟ้าเอกชนรายใหญ่ (IPP), การไฟฟ้าส่วนภูมิภาค ภายใต้ระเบียบการรับซื้อไฟฟ้าจากผู้ผลิตไฟฟ้าขนาดเล็กมาก (VSPP) และรัฐวิสาหกิจไฟฟ้าลาว โดยโรงไฟฟ้าในธุรกิจประกอบด้วยโรงไฟฟ้าไอพีพีที่ใช้แก๊สธรรมชาติและถ่านหินเป็นเชื้อเพลิง ในจังหวัดชลบุรีและระยอง โรงไฟฟ้าพลังงานแสงอาทิตย์ ในจังหวัดระยอง และโรงไฟฟ้าพลังน้ำ ตั้งอยู่ที่สาธารณรัฐประชาธิปไตยประชาชนลาว
ธุรกิจผู้ผลิตไฟฟ้าพลังความร้อนร่วมและไอน้ำ จำหน่ายกระแสไฟฟ้าให้กับ กฟผ. ภายใต้ระเบียบการรับซื้อไฟฟ้าจากผู้ผลิตไฟฟ้ารายเล็ก (SPP) และจำหน่ายกระแสไฟฟ้า ไอน้ำ น้ำเพื่อการอุตสาหกรรม และน้ำเย็นให้กับกลุ่มลูกค้าอุตสาหกรรมในสองพื้นที่หลัก ได้แก่ นิคมอุตสาหกรรมในเขตมาบตาพุดคอมเพล็กซ์ และเขตประกอบการอุตสาหกรรมสยามอีสเทิร์นอินดัสเตรียลพาร์ค จังหวัดระยอง ซึ่งทำการเชื่อมโยงโครงข่ายหน่วยผลิตเข้าด้วยกัน เพื่อให้การจัดส่งไฟฟ้าและไอน้ำเป็นไปอย่างต่อเนื่องและมั่นคง
นอกจากนี้ กลุ่มบริษัทโกลว์ยังให้บริการด้านการวางระบบผลิตไฟฟ้าพลังงานแสงอาทิตย์ติดตั้ง ณ สถานที่ของลูกค้าสำหรับภาคธุรกิจและอุตสาหกรรม
ความเชื่อถือและไว้วางใจจากลูกค้าเป็นความภาคภูมิใจของกลุ่มบริษัทโกลว์ เราจึงมุ่งมั่นที่จะพัฒนาและปรับปรุงคุณภาพของผลิตภัณฑ์และการบริการอย่างต่อเนื่อง ซึ่งจะเป็นปัจจัยที่จะช่วยเพิ่มขีดความสามารถในการแข่งขันให้กับลูกค้า และส่งผลดีต่อประเทศไทยโดยรวม นอกจากนี้ เรายังมุ่งเน้นในการพัฒนาชุมชนและอนุรักษ์สิ่งแวดล้อมเพื่อให้กลุ่มบริษัทโกลว์และชุมชนสามารถอยู่ร่วมกันภายใต้สัมพันธภาพที่ดีและยั่งยืนตลอดไป
ผู้ถือหุ้นรายใหญ่

ข้อมูล ณ วันที่ 29 มีนาคม 2562
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท เอ็นจี โฮลดิ้ง (ประเทศไทย) จำกัด | 792,279,773 | 54.16% |
| 2 | บริษัท โกลบอล เพาเวอร์ ซินเนอร์ยี่ จำกัด (มหาชน) | 218,696,260 | 14.95% |
| 3 | บริษัท ไทยเอ็นวีดีอาร์ จำกัด | 103,671,710 | 7.09% |
| 4 | SOUTH EAST ASIA UK (TYPE C) NOMINEES LIMITED | 49,389,015 | 3.38% |
| 5 | สำนักงานประกันสังคม | 31,408,000 | 2.15% |
| 6 | STATE STREET EUROPE LIMITED | 25,453,355 | 1.74% |
| 7 | นายพิชัย นิธิวาสิน | 20,103,100 | 1.37% |
| 8 | GOLDMAN SACHS INTERNATIONAL | 13,364,068 | 0.91% |
| 9 | บริษัท ฮั่วกี่เปเปอร์ จำกัด | 12,855,500 | 0.88% |
| 10 | บริษัท กรุงเทพประกันชีวิต จำกัด (มหาชน) | 10,000,000 | 0.68% |
| 11 | SOUTH EAST ASIA UK (TYPE A) NOMINEES LIMITED | 8,456,900 | 0.58% |
| 12 | บริษัท บุญรอดบริวเวอรี่ จำกัด | 8,000,000 | 0.55% |
ไกลโคไลซิส

ไกลโคไลซิส  (อังกฤษ: Glycolysis; จาก glycose ซึ่งเป็นรูปเก่าของ glucose + -lysis การเสื่อมสลาย) เป็นวิถีเมทาบอลิกที่เปลี่ยนกลูโคส (C6H12O6) ไปเป็นไพรูเวต (CH3COCOO− หรือกรดไพรูวิก) และไฮโดรเจนไอออน (H+) โดยพลังงานอิสระเทอร์มอไดนามิกที่ถูกปล่อยออกในกระบวนการนี้ได้ถูกนำมาใช้ในการสร้างโมเลกุลพลังงานสูง ATP (adenosine triphosphate) กับ NADH (reduced nicotinamide adenine dinucleotide)  ไกลโคไลซิสเป็นชุดของกระบวนการทางเคมีที่มีเอนไซม์เร่งสิบกระบวนการ โมโนแซ็กคาไรด์ส่วนใหญ่ เช่น ฟรุกโตส กาแล็กโทส สามารถถูกแปลงไปเป็นหนึ่งในสารมัธยันตร์ (intermediates) ในกระบวนการไกลโคไลซิสได้ สารมัธยันตร์เหล่านี้อาจถูกนำไปใช้โดยตรงหรือเข้าเป็นส่วนหนึ่งของกระบวนการไกลโคไลซิสต่อก็ได้ ยกตัวอย่างเช่นสารมัธยันตร์ dihydroxyacetone phosphate (DHAP) นั้นเป็นแหล่งกำเนิดกลีเซอรอลที่ซึ่งรวมเข้ากับกรดไขมันเป็นไขมัน
ในสิ่งมีชีวิตส่วนใหญ่ ไกลโคไลซิสนั้นเกิดขึ้นในไซโทซอล ชนิดของไกลโคไลซิสที่พบมากที่สุดคือวิถี Embden-Meyerhof-Parnas (EMP pathway) ที่ซึ่งค้นพบโดย Gustav Embden, Otto Meyerhof และ Jakub Karol Parnas ไกลโคไลซิสนั้นอาจหมายถึงวิถีอื่น ๆ ก็ได้ เช่นวิถี Entner–Doudoroff pathway อย่างไรก็ตาม ในบทความนี้จะมุ่งเน้นไปที่วิถี Embden-Meyerhof-Parnas pathway เป็นหลัก
วิถีของไกลโคไลซิสสามารถแบ่งออกเป็นสองช่วง คือ
ระยะการเตรียม (หรือการลงทุน; Investment) ที่ซึ่งมรการใช้ ATP
ระยะจ่ายออก (Pay Off) ที่ซึ่งผลิต ATP ออกมา
ภาพรวม

ภาพรวมปฏิกิริยาไกลโคไลซิสคือ
d-Glucose
2 × Pyruvate
+2[NADH]
+2H
+2[ATP]
+2HO
การใช้สัญลักษณ์ในสมการด้านบนนี้อาจทำให้เหมือนกับสมการนี้ไม่สมดุลที่อะตอมออกซิเจน ไฮโดรเจน และประจุ ที่ซึ่งในความเป็นจริงนั้นสมดุลอะตอมจะสมดุลโดยหมู่ฟอสเฟต (Pi) สองอัน:
ที่ซึ่งอาจปรากฏในรูปของ hydrogen phosphate anion (HPO42−), dissociating to contribute 2 H+ overall
ที่ซึ่งปลดปล่อยออกซิเจนอะตอมเมื่อยึดเข้ากับโมเลกุล adenosine diphosphate (ADP) ส่งผลให้เกิด 2 O ในที่สุด
ส่วนสมดุลประจุนั้นสมดุลด้วยความแตกต่างระหว่าง ADP กับ ATP ในสภาแวดล้อมเซลล์ หมู่ไฮดรอกซิลทั้งสามของ ADP จะคลายพันธะออกเป็น −O− and H+ ที่ซึ่งทำให้ ADP3− และไอออนของมันมีแนวโน้มจะคงอยู่ในพันธะไอออนิกกับ  Mg2+ ซึ่งทำให้เกิด ADPMg−  ATP นั้นเหมือนกันแต่ต่างเพียงว่ามันมีหมู่ไฮดรอกซิลสี่หมู่ จึงทำให้เกิด ATPMg2− แทน จากความต่างนี้และประจุแท้จริงบนหมู่ฟอสเฟตสองหมู่นี้เท่ากัน ประจุสุทธิจะอยู่ที่ −4 ต่อฝั่ง ที่ซึ่งสมดุลกัน
ไก่นวล

| ไก่นวล |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Galliformes
วงศ์:: Phasianidae
สกุล:: Rhizothera
สปีชีส์:: R.  longirostris
ชื่อทวินาม
Rhizothera longirostris (Temminck, 1815)

ไก่นวล (อังกฤษ: Long-billed partridge) เป็นนกในวงศ์ Phasianidae พบได้ในบรูไน, อินโดนีเซีย, มาเลเซีย, พม่า และ ประเทศไทยตั้งแต่แนวเทือกเขาตะนาวศรีลงไป
มีถิ่นอาศัยในป่าแล้งเขตร้อนและกึ่งเขตร้อน ป่าชื้นพื้นราบและเขาสูงเขตร้อนและกึ่งเขตร้อน อาจจะอยู่บนที่สูงกว่า 900 เมตรก็ได้ สถานะปัจจุบันกำลังถูกคุกคามจากการสูญเสียถิ่นอาศัย และเป็นสัตว์ป่าคุ้มครองในประเืทศไทย ที่มีรายงานพบเพียงแค่ไม่กี่ครั้งเท่านั้นเอง
มีขนาดลำตัวยาว 35 เซนติเมตร ลำตัวสีน้ำตาลออกเหลืองและมีลายขีดบนหลังและปีก มีจะงอยปากโค้งยาวสีคล้ำเห็นเด่นชัด นกตัวผู้มีแถบสีเทาคาดบริเวณคอตอนล่าง นกตัวเมียมีแถบนี้สีน้ำตาลแดง แข้งและเท้าสีเหลือง ทั้งสองเพศมีเดือยแหลมที่ขาข้างละอัน ลักษณะพิเศษ คือ ปลายของเดือยจะโค้งงอลงด้านล่าง
แหล่งข้อมูลอื่น

ข้อมูลที่เกี่ยวข้องกับ Rhizothera longirostris ที่วิกิสปีชีส์
เกว็น สเตฟานี

| เกว็น สเตฟานี |
| --- | --- |
สเตฟานีขณะทำการแสดงในปี ค.ศ. 2015
เกิด: เกว็น เรนี สเตฟานี  (1969-10-03) 3 ตุลาคม ค.ศ. 1969 (55 ปี) ฟูลเลอร์ตัน รัฐแคลิฟอร์เนีย สหรัฐ
ศิษย์เก่า: มหาวิทยาลัยแคลิฟอร์เนียสเตต ฟูลเลอร์ตัน
อาชีพ: นักร้อง นักแต่งเพลง
ปีปฏิบัติงาน: 1986–ปัจจุบัน
คู่สมรส: เกวิน รอสส์เดล (สมรส 2002; หย่า 2016)
คู่รัก: เบลก เชลตัน (2015–ปัจจุบัน)
บุตร: 3
ญาติ: เอริก สเตฟานี (พี่ชาย)
อาชีพทางดนตรี
แนวเพลง: ป็อป นิวเวฟ สกาป็อป
เครื่องดนตรี: ร้อง
ค่ายเพลง: อินเตอร์สโคป

เว็บไซต์: gwenstefani.com
 นักดนตรี
เกว็น เรนี สเตฟานี (อังกฤษ: Gwen Renée Stefani; เกิดวันที่ 3 ตุลาคม ค.ศ. 1969) เป็นนักร้อง นักแต่งเพลง นักออกแบบด้านแฟชั่น ชาวอเมริกัน เธอเป็นผู้ร่วมก่อตั้งและนักร้องนำวงโนเดาต์ที่ประสบความสำเร็จอย่างกว้างขวางหลังออกสตูดิโออัลบัมชุดแรก ทราจิกคิงดอม (1995) มีซิงเกิลที่ประสบความสำเร็จอย่าง "จัสต์อะเกิร์ล", "โดนต์สปีก", "เฮย์เบบี" และ "อิตส์มายไลฟ์" หลังจากที่วงว่างเว้นจากการทำงาน สเตฟานีออกมาเป็นศิลปินเดี่ยวแนวป็อปในปี 2004 ออกสตูดิโออัลบัมเดี่ยวชื่อ เลิฟ. แอนเจิล. มิวสิก. เบบี. ที่ได้รับแรงบันดาลใจจากเพลงป็อปในคริสต์ทศวรรษ 80 อัลบั้มได้รับเสียงวิจารณ์และยอดขายที่ดี มีซิงเกิลที่ประสบความสำเร็จอย่าง "วอตยูเวติงฟอร์?", "ริชเกิร์ล" และ "ฮอลลาแบกเกิร์ล" เพลงหลังขึ้นอันดับ 1 บนชาร์ต บิลบอร์ด ฮอต 100 และยังเป็นซิงเกิลดาวน์โหลดแรกในสหรัฐที่มียอดขายเกินล้าน ในปี 2006 สเตฟานีออกสตูดิโออัลบัมชุด 2 เดอะสวีตเอสเคป มีซิงเกิลประสบความสำเร็จ 2 ซิงเกิลคือ "ไวนด์อิตอัป" และไตเติลแทร็ก "เดอะสวีตเอสเคป" อัลบัมเดี่ยวชุด 3 ชุด ดิสอิสวอตเดอะทรุทฟีลส์ไลก์ (2016) เป็นอัลบัมเดี่ยวอัลบัมแรกของเธอที่สามารถขึ้นอันดับ 1 บนชาร์ต บิลบอร์ด 200
สเตฟานีได้รับรางวัลแกรมมี่ 3 รางวัล ในฐานะศิลปินเดี่ยวแล้วเธอยังได้รับอีกหลายรางวัล อย่างเช่น รางวัลอเมริกันมิวสิกอะวอร์ด บริตอะวอดส์ เวิลด์มิวสิกอะวอดส์ และ 2 รางวัลบิลบอร์ดมิวสิกอวอร์ด ในปี 2003 เธอยังออกสินค้าประเภทเครื่องแต่งกายในนาม แอล.เอ.เอ็ม.บี. ยังแยกแบรนด์สินค้าอีกชื่อ คือ ฮาราจูกุเลิฟเวอส์ ที่ได้รับแรงบันดาลใจจากวัฒนธรรมญี่ปุ่นและแฟชั่น ในช่วงเวลานี้เองเธอจะแสดงและปรากฏตัวพร้อมนักเต้นสาว 4 คน ที่รู้จักในชื่อ ฮาราจูกุเกิลส์ เธอแต่งงานกับนักดนตรีชาวอังกฤษ เกวิน รอสส์เดล ระหว่างปี 2002 ถึง 2016 และมีบุตรชายด้วยกัน 3 คน นิตยสาร บิลบอร์ด จัดอันดับให้เธออยู่อันดับ 54 ของศิลปินที่ประสบความสำเร็จที่สุด และอันดับ 37 ของศิลปินที่ประสบความสำเร็จบนฮอต 100 ในทศวรรษ 2000 ช่องวีเอชวันจัดอันดับในปี 2012 ให้เธออยู่อันดับ 13 ของ 100 ศิลปินหญิงในวงการดนตรีที่ยอดเยี่ยมที่สุด หากรวมกับผลงานกับวงโนเดาต์แล้ว สเตฟานีมียอดขายอัลบัมมากกว่า 30 ล้านชุดทั่วโลก
ประวัติ > 1969–1985: ชีวิตช่วงแรก

สเตฟานีเกิดเมื่อ 3 ตุลาคม ค.ศ. 1969 ที่ฟูลเลอร์ตัน รัฐแคลิฟอร์เนีย เติบโตในครอบครัวโรมันคาทอลิกในแอนะไฮม์ รัฐแคลิฟอร์เนีย ชื่อของเธอตั้งตามชื่อบริกรหญิงบนเครื่องบนจากบนประพันธ์ปี 1968 เรื่อง แอร์พอร์ต ส่วนชื่อกลาง เรเน (Renée) มาจากเพลงของวงเดอะโฟร์ทอปส์ ปี 1968 ที่คัฟเวอร์ของเลฟต์ แบงก์ในปี 1966 ที่ชื่อ "วอล์กอะเวย์เรเน" พ่อเธอ เดนนิส สเตฟานี เป็นชาวอเมริกันเชื้อสายอิตาลี ทำงานเป็นเจ้าหน้าที่การตลาด (marketing executive) ที่ยามาฮ่า ส่วนแม่ของเธอ แพตตี (สกุลเดิม ฟลินน์) ทำงานเป็นนักบัญชี ก่อนที่จะออกมาเป็นแม่บ้าน พ่อแม่ของเกว็นนั้นเป็นแฟนเพลงแนวโฟล์ก ยังให้เธอฟังเพลงของศิลปินอย่าง บ็อบ ดิลลันและเอมมีลู แฮร์ริส เธอยังมีน้องอีก 2 คน คือ จิลล์และทอดด์ และมีพี่ชายชื่อเอริก เอริกเคยเป็นมือคียบอร์ดให้วงโนเดาต์ ก่อนจะออกไปทำงานสร้างภาพเคลื่อนไหวเรื่อง เดอะซิมป์สันส์